Janmar is 'n gastehuis in Universitas-rif, 'n veilige en gesellige woonbuurt in Bloemfontein wat gerieflik naby die N1 is. Ons is naby al die geriewe en 10 minute se ry vanaf Mimosa Inkopiesentrum, Loch Logan Waterfront, groot hospitale, Grey Kollege en die Universiteit van die Vrystaat.
Al die kamers is weelderig gemeubileer met gemak en luukse as prioriteit van elke ontwerp. Aandag aan detail is vir ons belangrik, soos vollengte spieëls, genoeg muurproppe, relings in die badkamers. Elke kamer het sy eie ingang wat privaatheid verseker. Geniet 'n skemerkelkie terwyl jy na Bloemfontein se naggeluide luister.
Kamer 1 is 'n l…
Kamer 1 is 'n lieflike kamer met 'n dubbelbed met slaapplek vir 2 en 'n en suite-badkamer. Dit is perfek vir 'n gesin of vriende en het oorgenoeg ruimte. Geniet die skilderagtige uitsig oor Bloemfontein van die kamer se eksklusiewe balkon af. Kamer 2 is 'n pragtig gemeubileerde kamer met 2 enkelbeddens en 'n en suite-badkamer vir 2 gaste. Hierdie kamer het 'n eie ingang na ons afgesonderde, rustige tuin.
Albei kamers het slaapkamer- en badkamergeriewe, ingeboude kaste, yskas, mikrogolf, tee- en koffiemaakgeriewe, eetgerei, TV met M-Net, lugversorging en 'n oorhoofse waaier en elektriese komberse vir winter. Hierdie kamers het nie 'n stoof nie.
Kamer 3 is ons enkelkamer en is absoluut privaat met sy eie badkamer en veilige parkeerplek. Die kamer het 'n mikrogolf, yskas, eetgerei, TV met M-Net. 'n fliekkanaal en 'n SuperSport-kanaal. Linne en handdoeke word voorsien. Kamer 4, 5 en 6 het 'n leefarea met 'n kombuis, badkamer en veilige parkeerplek. Dit sluit 'n stoof, mikrogolf, ketel en broodrooster in.
Die kamers is silwerskoon! Rook is verbode en troeteldiere word nie toegelaat nie.